Diari Oficial de la Generalitat Valenciana


Sumari del DOGV 5232, del 03-04-2006 (2006/3234)

RESOLUCIÓ de 8 de març de 2006, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la d'11.492 m² de superfície situada al carrer d'Ausiàs March de Silla (València), realitzada per l'ajuntament del dit municipi per a regularitzar la situació patrimonial de l'Institut d'Educació Secundària Enric Valor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5232

Data del DOGV
:   03-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3234


Data del document
:   08-03-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Silla
    * transmissió de la propietat
    * cultura regional
    * propietat immobiliària

RESOLUCIÓ de 8 de març de 2006, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la d'11.492 m² de superfície situada al carrer d'Ausiàs March de Silla (València), realitzada per l'ajuntament del dit municipi per a regularitzar la situació patrimonial de l'Institut d'Educació Secundària Enric Valor. [2006/M3234]  
L'Ajuntament de Silla, en sessió plenària realitzada el dia 29 de novembre de 2005, acordà la cessió gratuïta a la Generalitat Valenciana de la parcel·la de la seua propietat, d'11.492 m² de superfície segons mesurament recent, situada al carrer Ausiàs March, de la dita població, amb la finalitat de regularitzar la situació patrimonial de l'Institut d'Educació Secundària Enric Valor.  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.  
La cessió es realitza amb subjecció al que establix l'article 111.1 del Reglament de Béns de les Entitats Locals.  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Cultura, Educació i Esport té previsió de despesa necessària per complir els compromisos que la Generalitat Valenciana adquirix com a conseqüència de l'acceptació de la parcel·la.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, mitjançant la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon l'administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Silla de la parcel·la que té 11.492 m² de superfície, situada al carrer d'Ausiàs March de la dita població, que confronta: nord, carrer de Vicente Zaragoza; sud, carrer d'Ademús; est, avinguda de la Generalitat, i oest, avinguda d'Ausiàs March.   
La parcel·la ha de segregar-se de la finca 5346, duplicat, que consta inscrita en el Registre de la Propietat de Picassent al tom 262, llibre 38, foli 234, inscripció 1ª.   
Referència cadastral: 3418886BR9995R8988YU.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Silla, s'efectua amb la condició de destinar la parcel·la a regularitzar la situació patrimonial de l'Institut d'Educació Secundària Enric Valor i amb subjecció al que establix l'article 111 del Reglament de Béns de les Entitats Locals.  
Tercer  
L'immoble acceptat, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana  
València, 8 de març de 2006.. El conseller d'Economia, Hisenda i Ocupació: Gerardo Camps Devesa.